На працягу тыдня хлопчыкаў і дзяўчынак чакала шмат цікавага і пазнавальнага. Так, вучні 5—9 класаў рашалі закавырыстыя “агароднінныя” рэбусы, адгадвалі загадкі пра спорт і спартыўныя прылады, дапісвалі прыказкі і выказванні знакамітых людзей пра здароўе і здаровы лад жыцця. Затым усе хлопчыкі мераліся сілай і спрытам у незвычайнай эстафеце — бегу на лыжах па падлозе, хакеі з тэніснымі мячыкамі і інш. Завяршыўся тыдзень складаннем самаробных пазлаў, прысвечаных здароваму ладу жыцця.